Hyvinvointialueiden muodostaminen on yksi suurimmista hallinnollisista uudistuksista Suomessa. Siinä sosiaali-, terveys- ja pelastustoimen palvelut siirtyvät kunnilta ja kuntayhtymiltä hyvinvointialueille. Hyvinvointialueita on kaikkiaan 21.

Niillä on itsehallinto, jossa ylintä päätösvaltaa käyttää aluevaltuusto. Aluevaltuusto päättää jatkossa mm. hyvinvointialueen talousarviosta, hyvinvointialuestrategiasta, hallintosäännöstä, palvelumaksujen perusteista, palveluista perittävistä asiakasmaksuista ja tilinpäätöksen hyväksymisestä.

Tähän aluevaltuustoon valitaan kuntavaalien tapaan vaaleilla 23.1.2022. Aluevaaleissa myös toimitaan kuntavaalien tapaan.

Ennakkoäänestysaika on 12.1.-18.1.2022. Ennakkoon voi äänestää missä tahansa ennakkoäänestyspaikassa Suomessa. Reisjärvellä ennakkoäänestys järjestetään valtuustosalissa, kunnantalolla, Reisjärventie 8.

Ennakkoäänestyspaikan aukioloajat ovat seuraavat:

12.1.2022 ke klo 9.00-16.00

13.1.2022 to klo 9.00-16.00

14.1.2022 pe klo 9.00-17.00

15.1.-16.1.2022 la-su klo 11.00-15.00

17.1.-18.1.2022 ma-ti klo 9.00-17.00

Kotiäänestykseen voi ilmoittautua 11.1.2022 asti hallintosihteerille puhelimitse numeroon

040 3008 208.

Varsinaisena vaalipäivänä 23.1.2022 äänestää voi kunnantalolla valtuustosalissa klo 9.00-20.00. Pohjois-Pohjanmaalla valtuutettuja valitaan kaikkiaan 79. Vaalipiirinä on koko hyvinvointialue eli koko Pohjois-Pohjanmaan alue.

Kaikki Pohjois-Pohjanmaalla ehdokkaana olevat löydät <https://vaalit.fi//etusivu>